stanford-oval/wikipedia huggingface dataset:
ריו דה ז'ניירו
דמוגרפיה > הניגודים בין העושר והעוני

בריו קיימים פערים חברתיים משמעותיים ביחס למערב. קרוב לשליש מתושבי ריו חי בפאבלות, ברמות איכות חיים שונות. על פי מדד HDI (מדד הפיתוח האנושי) השכונות באזור דרום (זונא סול) כמו איפנמה, גבאה או לבלון נהנים מאיכות חיים גבוהה מאוד (מעל 900), איכות חיים הדומה ואף גבוהה מזו של נורווגיה (955) לשם השוואה. קומפלקסו דו אלמאו היא בעלת איכות החיים הנמוכה ביותר מבין שכונות ריו, מדד הפיתוח שלה הוא 711 ודומה לזה של אלג'יריה ותוניסיה. בשנים האחרונות קיים שיפור במעמד השכונות ועליה באיכות החיים. באזורים רבים בעיר התפתחה אוכלוסייה של מעמד ביניים שמשנה את הריבוד החברתי הקיים בעיר.
פני העיר

הבנייה בעיר צפופה ורבים בה רבי הקומות למגורים, גורדי שחקים למשרדים וכנסיות המעוטרות עיטורי זהב מן התקופה שבה הייתה ברזיל קולוניה של פורטוגל. בעיר שדרות רחבות ידיים וגנים ציבוריים רבים.
כלכלה ותשתיות

ריו דה ז'ניירו היא העיר השנייה בחשיבותה בברזיל מבחינה כלכלית, פיננסית ותעשייתית, אחרי סאו פאולו. התעשייה כוללת זיקוק נפט, עיבוד מתכות, כימיקלים ופטרוכימיקלים, ייצור ספינות, מוצרי מזון, תרופות, טקסטיל ועוד. הכלכלה המקומית מסתמכת גם על תיירות.
באנגרה דוס רייס בסמוך לריו פועלת תחנת הכוח הגרעינית אנגרה שהיא תחנת הכוח הגרעינית היחידה בברזיל.
מאבק בפשע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לפי החוק הברזילאי, כלי הנשק של שוטר שהיה מעורב בתקרית ירי שהסתיימה במוות מוחרם ונלקח לבדיקה עד תום חקירת האירוע. מינואר 2016 עד יולי 2019, הוחרמו משוטרים 12 אלף כלי נשק, כאשר ב-2018 נתפסו 316 כלי נשק משטרתיים בחודש בממוצע, וב-2019 נתפסו 354 כלי נשק בחודש בממוצע. 2,000 כלי נשק הוחרמו יותר מפעם אחת; 65 כלי נשק הוחרמו יותר מעשר פעמים; חמישה רובים הוחרמו 20 פעם לפחות ושוטר שהיה מעורב בתקריות רבות בפאבלות בצפון ריו דה ז'ניירו נאלץ למסור את כלי הנשק שלו 23 פעמים בתוך שלוש שנים וחצי.
בשנת 2019 נהרגו יותר מ-1,400 איש בעימותים עם המשטרה וב-81 מהמחוזות במדינה נהרג לפחות אדם אחד בהיתקלות עם המשטרה. לפי המגזין הברזילאי "אֶפּוֹקָה", משטרת ריו דה ז'ניירו היא הקטלנית ביותר בברזיל.
תחבורה

את העיר משרתים מספר נמלי תעופה:
נמל התעופה הבינלאומי גאליאו-אנטוניו קרלוס ז'ובים, הנמצא במרחק של 20 קילומטרים ממרכז ריו. הנמל, הקרוי על שמו של אנטוניו קרלוס ז'ובים, משרת את כלל הטיסות הבינלאומיות לעיר וגם חלק מטיסות הפנים.
נמל התעופה סנטוס דימון, הנמצא באזור מפרץ גואנברה ומשמש לטיסות פנים לטווחים שונים וכמו כן לטיסות של תעופה כללית. הנמל קרוי על שמו של חלוץ התעופה הברזילאי אלברטו סנטוס דימון.
נמל התעופה ז'קארפגואה-רוברטו מריניו, הנמצא במרחק של כ-30 קילומטרים ממרכז העיר ומשמש לתעופה כללית.
את ריו דה ז'ניירו משרתת הרכבת התחתית של ריו דה ז'ניירו, המורכבת משני קווים. בנוסף יש רכבת פרוורית המקשרת את העיר למקומות שונים במטרופולין שלה.
יש קו מעבורת המקשר את ריו דה ז'ניירו לניטרוי. בנוסף יש מעבורות וסנפיריות השטות לאיים הקרובים לעיר.
בעיר נמצאת מערכת החשמליות סאנטה טרזה, הקרויה על שם השכונה בה היא בעיקר פועלת. היא העתיקה ביותר מסוגה בדרום אמריקה, וכיום משמשת בעיקר לצורכי תיירות. ב-2011 אירע שימוט בו נהרגו שבעה אנשים. עקב כך המערכת הושבתה לזמן מה.
חינוך ותרבות

את תושבי העיר והמדינה משרתים כמה אוניברסיטאות ומוסדות ללימודים והשכלה גבוהה. בעיר ישנם מוזיאונים רבים, בהם המוזיאון הלאומי של ברזיל, ובתי ספר לריקוד ולמוזיקה. נשפים חגיגיים נערכים מדי סוף שבוע במועדונים רבים לחברים רשומים בלבד. לאורך החופים פרושים מועדוני שיט רבים וספינות קטנות עוגנות בחופי האיים.
יהודים

בריו חיים למעלה משלושים אלף יהודים. הקהילה מאורגנת ביותר ונחשבת לעשירה מאוד. יש לה בתי כנסת, בתי ספר ללימודי עברית ומועדוני ספורט ונופש.
ספורט

בריו דה ז'ניירו פועלים מספר מועדוני כדורגל, הבולטים שבהם הם פלמנגו, בוטפוגו, ואסקו דה גאמה ופלומיננסה. העיר אירחה את משחק הגמר של מונדיאל 2014 באצטדיון מרקנה, המשמש בדרך כלל כאצטדיון הביתי של פלמנגו ופלומיננסה.
העיר אירחה את אולימפיאדת הקיץ ה-31 שנערכה בשנת 2016, ובכך היא הפכה לעיר הראשונה בברזיל בפרט ודרום אמריקה בכלל שאירחה את המשחקים האולימפיים. העיר גם אירחה את המשחקים הפאן-אמריקאיים בשנת 2007, אשר לצורכם נבנה אצטדיון אנז'ניאו, שישמש גם באולימפיאדה.
הגביע הבין-יבשתי בכדורסל בשנת 2014 נערך בריו דה ז'ניירו.
ערים תאומות

לריו דה ז'ניירו יש 20 ערים תאומות:
אוסטרליה אדלייד, אוסטרליה
יוון אתונה, יוון
ארצות הברית אטלנטה, ג'ורג'יה, ארצות הברית
אזרבייג'ן באקו, אזרבייג'ן
גרמניה קלן, גרמניה
פרו קוסקו, פרו
פורטוגל גוימאריס, פורטוגל
טורקיה איסטנבול, טורקיה
ישראל ירושלים, ישראל
לבנון ג'וניה, לבנון
טאיוון גאושיונג, טאיוון
אוקראינה קייב, אוקראינה
הממלכה המאוחדת ליברפול, אנגליה, הממלכה המאוחדת
ארצות הברית מיאמי ביץ', פלורידה, ארצות הברית
צרפת מונפלייה, צרפת
ברזיל נאטאל, ברזיל
ארצות הברית נויורק, ניו ג'רזי, ארצות הברית
ארצות הברית אוקלהומה סיטי, אוקלהומה, ארצות הברית
צ'ילה פורטו ואראס, צ'ילה
פולין ורשה, פולין
ישראל רעננה, ישראל
הערות שוליים

↑  ראו:  רשימת המטרופולינים המאוכלסים ביבשת אמריקה, בוויקיפדיה באנגלית
↑  weatherbase.com, Brazil, Rio de Janeiro
↑  Coluna | As mortes pela polícia se espalham, Época, ‏2019-10-16 (בפורטוגזית)
↑  ישי פלג, ‏"יריות ריו", השילוח, גיליון 17, דצמבר 2019
↑  "Lei Ordinária". נבדק ב-14 במאי 2015. {{cite web}}:  (עזרה)
↑  הודעה על כינון ברית ערים תאומות עם ריו דה ז'ניירו, בעמוד הפייסבוק של עיריית רעננה, 22 בפברואר 2021
| הערים הגדולות בעולם: ערים המונות לפחות חמישה מיליון תושבים |
| --- | --- | --- |
| 20,000,000+ | שאנגחאי • בייג'ינג • סאו פאולו • דלהי |  |
| 10,000,000+ | קראצ'י • לאגוס • איסטנבול • טוקיו • מומבאי • מוסקבה • גואנגג'ואו • פריז • שנג'ן • צ'נגדו • קינשאסה • קהיר • ג'קרטה • לאהור • סוג'ואו |  |
| 5,000,000+ | סיאול • מקסיקו סיטי • לונדון • לימה • דאקה • ניו יורק • בנגלור • בנגקוק • דונגגוואן • צ'ונגצ'ינג • נאנג'ינג • טהראן • שניאנג • בוגוטה • הו צ'י מין סיטי • הונג קונג • בגדאד • צ'נאי • צ'אנגשה • ווהאן • טיינג'ין • היידראבאד • האנוי • ריו דה ז'ניירו • פושאן • סנטיאגו דה צ'ילה • ריאד • אחמדאבאד • שאנטואו • סנקט פטרבורג • ח'רטום  • אנקרה • ג'ינאן • האנגג'ואו • סינגפור • יאנגון • לואנדה |  |
| --- | --- |
בקרת זהויות :  NLI: 987007562089005171  BIBSYS: 10063582  BNE: XX452348  BnF: cb11998409v (data)  GND: 4076741-3  ISNI: 0000 0001 2195 627X  LCCN: n79060405  MusicBrainz: 9443d4f5-668c-4f30-96bd-6caf831de30f  NARA: 10046176  NDL: 00629413  NKC: ge134455  NLA: 36557573  NLG: 10521  NSK: 000568354  SUDOC: 028076796  VcBA: 497/17458  VIAF: 131922060   WorldCat (עם VIAF): 131922060 
ייסוד העיר ריו דה ז'ניירו על ידי אשטסיו דה סא
שוק העבדים בריו - 1824
מראה ריו דה ז'ניירו ב-1885 לערך
שלושת המסיבים של ריו דה ז'ניירו, מסומנים בירוק.
ריו ופסל ישו הגואל במבט ממסוק
התיאטרון העירוני במרכז העיר.
חוף איפנמה באזור הדרומי של ריו
אזור מרכזי
תצפית על רובעי קופקבנה ואיפנמה מפסגת הר הסוכר
תמונת לווין של ריו דה ז'ניירו וסביבתה
אזור מרכזי - Av. Buenos Aires
אצטדיון מרקנה
שדה המספרים ה-p-אדיים

במתמטיקה, שדה המספרים ה-p-אדיים הוא שדה, שאבריו הם המספרים ה-p-אדיים. יש שדה  p-אדי אחד לכל מספר ראשוני  p, ומקובל לסמן אותו באות  \mathbb {Q} _{p}. כל הרחבה סופית של שדה המספרים ה- p-אדיים נקראת "שדה  p-אדי".
על שדה המספרים ה- p-אדיים מוגדרת הערכה בדידה, ההופכת אותו לשדה מקומי, שהוא בעל עוצמת הרצף, ואינו ניתן לסידור. לפי משפט אוסטרובסקי, כל שדה מקומי ממאפיין אפס (עם ערך מוחלט לא ארכימדי) הוא  p-אדי לאיזשהו  p.
את המספרים ה- p-אדיים פיתח קורט הנזל בתחילת המאה העשרים, והם הפכו במהירות לאחד הכלים ומושאי המחקר הבסיסיים באריתמטיקה המודרנית ובתורת השדות.
תכונות

כל מספר  p-אדי אפשר לכתוב באופן יחיד בצורה  \sum _{i=-N}^{\infty }a_{i}p^{i} כאשר  N שלם, ו- a_{i}\in \{0,1,\dots ,p-1\}. החיבור והכפל מוגדרים כאילו היה מדובר בטורי חזקות במשתנה אחד.
תכונות > אלגברה

המספרים מהצורה  \sum _{i=0}^{\infty }a_{i}p^{i} נקראים "שלמים  p-אדיים"; כקבוצה, הם מרכיבים את חוג השלמים ה-p-אדיים  \mathbb {Z} _{p}, שהוא תת-חוג מקומי וראשי (חוג ההערכה הדיסקרטית המתקבל מההערכה הדיסקרטית שתוצג בתת-הפסקה הבאה) של  \mathbb {Q} _{p}; כדי לקבל את השדה די להפוך את האיבר  p:  \mathbb {Q} _{p}=\mathbb {Z} _{p}[p^{-1}]. חוג השלמים ה- p-אדיים הוא גבול הפוך של חוגי המנה  \mathbb {Z} /p^{n}\mathbb {Z} .
תכונות > טופולוגיה

על שדה המספרים ה- p-אדיים מוגדרת הערכה דיסקרטית  \nu (\sum _{i=-N}^{\infty }a_{i}p^{i})=-N (בהנחה ש- a_{-N}\neq 0), וזו מגדירה ערך מוחלט לפי  |f|=p^{-\nu (f)} ומטריקה ( d(x,y)=|x-y|), המגדירה טופולוגיה. תחת הטופולוגיה הזו, חוג השלמים ה- p-אדיים, שהוא כדור היחידה הסגור בשדה, הוא קבוצה קומפקטית, הומיאומורפית לקבוצת קנטור. השדה אינו קומפקטי, אבל הוא קומפקטי מקומית.
תכונות > אריתמטיקה

שורשי היחידה ב- \mathbb {Q} _{p} הם אלו שסדרם מחלק את  p-1. כאשר  p אי-זוגי, לשלם רציונלי  a שאינו מתחלק ב- p יש שורש  p-אדי אם ורק אם יש לו שורש מודולו  p (כך למשל  {\sqrt {-1}},{\sqrt {11}},{\sqrt {19}}\in \mathbb {Q} _{5}); עבור  p=2 התנאי הוא שיהיה ל- a שורש מודולו 8, ולדוגמה  {\sqrt {3}}\not \in \mathbb {Q} _{2}. הלמה של הנזל מאפשרת לפתור משוואות פולינומיות בשדה המספרים ה- p-אדיים, ובאופן כללי יותר, לפרק פולינומים לגורמים, על ידי הרמה, כביכול, של הבעיה מן המנות הסופיות  \mathbb {Z} /p^{n}\mathbb {Z} .
בניגוד לשדה המספרים הממשיים, שיש לו הרחבה אלגברית אחת ויחידה - המרוכבים - לשדה המספרים ה- p-אדיים יש הרחבות אלגבריות מכל מימד, ומספרן (בכל מימד) סופי. אם  p אי זוגי יש בדיוק שלוש הרחבות ריבועיות, ולשדה המספרים ה-2-אדיים יש שבע הרחבות ריבועיות. מבין ההרחבות האלה, יש הרחבה לא מסועפת יחידה מכל מימד.
הסגור האלגברי  {\overline {\mathbb {Q} _{p}}} אינו שלם ביחס לטופולוגיה המושרה; את הסגור השלם מסמנים ב-  \mathbb {C} _{p}, ושדה זה הוא סגור גם אלגברית וגם מטרית. מבחינה אלגברית (וללא המבנה המטרי),  \mathbb {C} _{p} איזומורפי לשדה המספרים המרוכבים,  \mathbb {C} .
חבורת גלואה של כל הרחבה סופית של  \mathbb {Q} _{p} היא פתירה, ולכן חבורת גלואה האבסולוטית  {\text{Gal}}({\overline {\mathbb {Q} }}_{p}/\mathbb {Q} _{p}) היא פרו-פתירה.
ראו גם

חוג האדלים
משפט גרונוולד-ואנג
| מערכות מספרים |
| --- | --- | --- |
| מספרים | המספרים הטבעיים  \mathbb {N}  (מערכת פאנו) • חוג המספרים השלמים  \mathbb {Z}  (מספרים חיוביים ושליליים, מספר שלם) • שדה המספרים הרציונליים  \mathbb {Q}  (מספר רציונלי, מספר אי-רציונלי) • שדה המספרים הממשיים  \mathbb {R}  (הישר הממשי, מספר ממשי) • שדה המספרים המרוכבים  \mathbb {C}  (המישור המרוכב, מספר מרוכב, מספר מדומה) |  |
| הרחבות של חוג המספרים השלמים | חוג השלמים של גאוס  \ \mathbb {Z} [i] • חוג השלמים האלגבריים  \ {\overline {\mathbb {Z} }} • חוג השלמים של אייזנשטיין  \ \mathbb {Z} [\omega ] |  |
| הרחבות של שדה המספרים הרציונליים | שדה מספרים • שדה המספרים הניתנים לבנייה • שדה המספרים האלגבריים  \ {\overline {\mathbb {Q} }} (מספר אלגברי, מספר טרנסצנדנטי) • שדה המספרים ה-p-אדיים  \mathbb {Q} _{p} (מספר p-אדי) • שדה ציקלוטומי |  |
| מעבר למרוכבים | אלגברת קווטרניונים (אלגברת הקווטרניונים של המילטון  \ {\mathbb {H} }) • אלגברת אוקטוניונים (אלגברת האוקטוניונים של קיילי  \ {\mathbb {O} }) • אלגברות קיילי-דיקסון |  |
בן רובסון

| --- | --- |
אין תמונה חופשית
 לידה:  4 בפברואר 1984 (בן 41) ניוקאסל, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2011
 פרופיל ב-IMDb
 
בן רובסון (באנגלית: Ben Robson; נולד ב-4 בפברואר 1984) הוא שחקן ודוגמן אנגלי.
ביוגרפיה

רובסון נולד וגדל בניוקאסל על הטיין, אנגליה. אביו עבד בייצור. יש לו אח אחד צעיר ואחות קטנה. אחותו עובדת כסוכנת של במאים ומאמנים קוליים. אחיו עובד בניהול כספים. סבתו נולדה בבית יתומים אוקראיני ועברה לגרמניה במהלך המלחמה.
רובסון למד באוניברסיטת מערב אנגליה בבריסטול שם למד מנהל עסקים.
קריירה

בשנת 2011 שיחק לראשונה בסרט הקצר "Everything Carries Me to You" לצדו של מת'יו ריס.
באוגוסט 2015, לוהק רובסון לתפקיד 'קרייג קודי' בפיילוט של "ממלכת החיות" (אנ') המבוסס על הסרט האוסטרלי בעל אותו השם. באותה שנה החל לשחק בתפקיד חוזק בסדרת הטלוויזיב "ויקינגים" בערוץ ההיסטוריה.
בשנת 2016, הופיע בסרט האימה "הילד" בתור קול הסרט זכה להצלחה מתונה אך זכה לביקורות שליליות מהמבקרים. סרט זה הכניס 64 דולר מיליון.
באוקטובר 2017, לוהק רובסון לתפקיד בסרט מותחן הפשע "הפרדה אלימה".
רובסון דגמן בעבר ותמונותיו עיטרו מגזינים רבים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Dracula: The Dark Prince | לוסיאן |  |
| 2016 | הילד | קול |  |
| 2019 | A Violent Separation | ריי יאנג |  |
| 2020 | Emperor | לוק מק'ייב |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015–2016 | ויקינגים | קאלף | 13 פרקים |
| 2016–2022 | ממלכת החיות (אנ') | קרייג קודי | תפקיד ראשי (6 עונות); 72 פרקים |
| 2023 | הקונטיננטל | פרנקי סקוט | 2 פרקים |
הערות שוליים

1 2  Brown, Emma (2 באוגוסט 2016). "THE MIDDLE SON". Interview Magazine. נבדק ב-27 בפברואר 2018. {{cite web}}:  (עזרה)
1 2  "Animal Kingdom's Ben Robson Cleans Up Nicely". The Cut. 2017. נבדק ב-27 בפברואר 2018. {{cite web}}:  (עזרה)
↑  Pedersen, Erik (20 באוגוסט 2015). "Ben Robson Leads Life of Crime in TNT Pilot Animal Kingdom". Deadline Hollywood. נבדק ב-23 בינואר 2016. {{cite web}}:  (עזרה)
1 2  Outfitted: Ben Robson - Maxim, Maxim, ‏14 ביוני 2016
↑  Kit, Borys (23 בינואר 2015). "'Walking Dead' Star to Headline Horror Film 'The Boy' (Exclusive)". The Hollywood Reporter. נבדק ב-11 במרץ 2015. {{cite news}}:  (עזרה)
↑  Ford, Rebecca (11 במרץ 2015). "Lakeshore, STX Entertainment's Horror Film 'The Boy' Sets Cast (Exclusive)". The Hollywood Reporter. נבדק ב-25 ביולי 2015. {{cite news}}:  (עזרה)
↑  Lang, Brent (25 בפברואר 2015). "STX Entertainment Dates Films With Matthew McConaughey, Julia Roberts, Jason Blum". Variety. נבדק ב-11 במרץ 2015. {{cite news}}:  (עזרה)
↑  "STX Entertainment will now release THE BOY on January 22, 2016". Twitter. נבדק ב-11 במרץ 2015. {{cite web}}:  (עזרה)
↑  "The Boy (2016)". Box Office Mojo. נבדק ב-12 במאי 2016. {{cite web}}:  (עזרה)
↑  Busch, Anita (19 באוקטובר 2017). "Brenton Thwaites, Ben Robson Cast In 'A Violent Separation'". Deadline. נבדק ב-27 בפברואר 2018. {{cite web}}:  (עזרה)
↑  Back to Basics: Ben Robson Stars in Glamour Editorial – The Fashionisto, The Fashionisto, ‏5 באוקטובר 2016
↑  Bob Guccione Jr., Ben Robson: What it's like being a badass, Men's Journal, ‏28 ביוני 2018
| --- | --- |
בקרת זהויות :  LCCN: no2013120272  VIAF: 305375870   WorldCat (עם VIAF): 305375870
בטיפול

ערך זה עוסק בסדרת טלוויזיה ישראלית. אם התכוונתם לסדרת הטלוויזיה האמריקאית בשם זה, ראו .
| --- | --- |

 סוגה:  דרמה המשכית
 יוצרים:  חגי לוי, אורי סיון, ניר ברגמן
 כותבים:  שירי ארצי, מיכל בנגד, ניר ברגמן, יעל הדיה, מאיה הפנר, עוזי וייל, דפנה לוין, קרן מרגלית, אורי סיון, ארי פולמן, אסף ציפור, עומר תדמור
 בימוי:  סיון ארבל, ניר ברגמן, עוזי וייל, חגי לוי, אורי סיון, איתן צור
 שחקנים:  אסי דיין   גילה אלמגור   מירב גרובר   איילת זורר   ליאור אשכנזי   מאיה מרון   עלמה זק   רמי הויברגר   אסי לוי   מוני מושונוב   טלי שרון   ניב זילברברג ישראל פוליאקוב
 פסקול:  אבי בללי
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  80
 הפקה
 חברת הפקה:  אולפני הבירה ירושלים (JCS)
 צלמים:  בנימין חירם
 אורך פרק:  30 דקות
 שידור
 רשת שידור:  HOT3   שידורי קשת ורשת (ערוץ 2)
 תקופת שידור מקורית:  28 באוגוסט 2005 – 6 במרץ 2008
 קישורים חיצוניים
 אתר רשמי
 דף התוכנית ב-IMDb
בטיפול היא סדרת טלוויזיה ישראלית מסוגת דרמה זוכת פרס האקדמיה לטלוויזיה, ששודרה לראשונה בערוץ HOT3 ב-28 באוגוסט 2005. הסדרה, שנוצרה על ידי חגי לוי, אורי סיון וניר ברגמן, עוקבת אחר הטיפולים הפסיכולוגיים השבועיים שעורך למטופליו פסיכולוג קליני בשם ראובן דגן, שמגולם על ידי אסי דיין. במקביל מוצגים אירועים מחייו הפרטיים של דגן. שידור עונתה הראשונה החל כאמור ב-2005 ושידור עונתה השנייה ב-2008. בעקבות הצלחה ביקורתית גדולה שזכתה לה הסדרה, נוצרה על ידי רשת HBO גרסה אמריקאית לסדרה, שעלתה לשידור כשנתיים לאחר הסדרה הישראלית. הסדרה זכתה לתיאור "מופת טלוויזיוני", ואנשי מקצוע הצהירו עליה כבעלת השפעה על תחום הפסיכולוגיה.
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 45 | 45 | 28 באוגוסט 2005 | - |
|  | 2 | 35 | 35 | - | 6 במרץ 2008 |
פרטי עלילה > עונה ראשונה

עלילת "בטיפול" מתמקדת בחוויותיו הטיפוליות ובחייו הפרטיים של ראובן המשובצים במאורעות דרמטיים, ובהם:
משפחת דגן: גילוי בגידתה של יעל בראובן ששיאה בנסיעתה הגלויה של יעל לרומא עם מאהבה; היחשפותה של יעל ליחסו של ראובן כלפי נעמה במהלך הטיפול הזוגי אצל גילה; עזיבתו של ראובן את הבית ושיחותיו בנושא זה עם בתו רונה.
נעמה: התבטאויותיה של נעמה לגבי אהבתה לראובן והאהבה של ראובן אליה; התוודותה על מעלליה המיניים בשירותים של דיסקוטק; חשיפתו של רומן אסור שהיה לה עם גבר אמריקאי מבוגר ממנה שהשפיע על יחסיה עם גברים; התיישבותו הפתאומית של ראובן לצדה והגילוי שהמשיכה אליו אינה כה חזקה כפי שחשבה; ביקורו של ראובן בביתה של נעמה בפרק האחרון וכניסתו לחדר השינה שלה.
ידין: היחשפות של רומן בין ידין לנעמה שנפגשו מחוץ לקליניקה; אלימות פיזית של ראובן כלפי ידין לאחר שידין מגלה שבירר פרטים אישיים על ראובן ומעליב מילולית אותו ("חתיכת אל שמתפרקים לו החיים") ואת נעמה; קבלת הודעה על כך שידין נהרג בתאונת אימונים; פגישה קשה עם מנחם שנגעה במידת אשמתו של ראובן במותו של ידין.
איילה: "התאמנותה" של איילה על משענת הספה כשידיה נתונות בגבס; ניסיון התאבדותה בקליניקה על ידי נטילת מנת יתר של כדורים; גילוי רומן שניהלה עם מאמנה המבוגר; הגילוי העצמי על כך שניסתה להתאבד בתאונה שבגללה הגיעה אל ראובן; מריבותיה עם אמה ועם אביה בקליניקה ובפתח הקליניקה.
אורנה ומיכאל: העלאת הזיכרונות המשותפת של הזוג על נסיבות פגישתם הראשונה בחוות הסוסים של מיכאל; התחננותו של מיכאל כלפי אורנה שלא תעזוב אותו; עצתו של ראובן לבצע את ההפלה בעקבות דרישתו של מיכאל לתשובה מיידית; ההפלה הטבעית שאורנה חווה על ספת הקליניקה; עזיבתו של ראובן את החדר בשבוע האחרון של העונה על מנת שהם יוכלו לדבר ביניהם בפרטיות.
גילה: הוויכוחים של ראובן עם גילה בנוגע ליחסו אל נעמה שמסתיימים בווידוי על כך שהוא אוהב את נעמה; הבעת צער עמוק של ראובן בפני גילה על אובדן סיכוייו לחוות אהבה אמיתית; גילויים של פרטים מעברה של גילה שהייתה נשואה למטפל שבגד בה ללא הרף, ואף ניהלה רומן עם אחד מתלמידיה; הטחת ההאשמות על רקע אישי של ראובן בגילה שגורמת לפריצתה בבכי; ביקורו של ראובן בפרק האחרון שבמהלכו הוא מספר לה על מה שעבר עליו בביתה של נעמה, ושמסתיים בכך שגילה מחבקת את ראובן ואומרת לו שהוא "ניצח" בכך שלא מימש את אהבתו לנעמה.
פרטי עלילה > עונה שנייה

העונה נפתחת בביקור דרמטי של מנחם בביתו של ראובן; מנחם הנסער מאשים את ראובן בהריגתו של ידין בכך שלא מנע ממנו מלחזור לטוס, ומציב לראובן אולטימטום: או שיפרוש מעיסוקו כפסיכולוג מרצונו או שיתצייב למשפט בו תדרוש התביעה השתת פיצוי כספי בשל אחריותו למות ידין. ראובן פונה לטליה, עורכת דין שבה טיפל 16 שנה לפני כן, בבקשה לעזרה מקצועית, פנייה שמתגלה כמוטעית בשל הקשר הטעון בין השניים. טליה מתחילה שוב טיפול אצל ראובן, כאשר בהמשך השבוע מגיעים אל ראובן לטיפול מנכ"ל מוצף בדאגות בשם אפי, אורנה ומיכאל שנפרדו וממשיכים בטיפול כמשפחה, עם בנם איתי, כאשר איתי מטופל לבדו או במשותף עם הוריו, וכן בחורה חולת סרטן בשם איריס שראובן מנסה לשכנעה לספר לאדם נוסף על מחלתה ולהתחיל בטיפולים כימותרפיים. ההדרכה אצל גילה מתחילה על רקע התביעה של מנחם כאשר היא מתבקשת על ידי ראובן להעיד בנוגע לטיפול של ידין, ומעט בהמשך מתחילה להפוך לטיפול הכולל נבירה בעברו הרחוק של ראובן.
בהמשך העונה, אביו של ראובן נפטר, ראובן מייעץ לטליה לנסות להיכנס להיריון, בתו של אפי יוצאת מהארון, ראובן מקיים מפגש מיני עם תמי, התמוטטות של איריס מאלצת את ראובן לדווח למשפחתה על מצבה, וראובן מוכרז כזכאי "ללא רבב" במשפט התביעה. בפרק האחרון של העונה מודיע ראובן לגילה על החלטתו להפסיק לטפל לתקופה בלתי מוגבלת בעקבות תחושתו שחלה ירידה ברמתו המקצועית.
דמויות > עונה ראשונה > דמויות משנה

רונה דגן (טלי רובין): בתם של ראובן ויעל. מתנדבת במרכז לנוער במצוקה, שם פגשה את בן זוגה. אוהבת מאוד את אביה ומעדיפה אותו על פני אמה. המטופלת איילה לומדת בכיתה המקבילה לכיתתה.
מנחם ירושלמי (ישראל פוליאקוב): אביו של ידין ירושלמי. ניצול השואה ואיש צבא קשוח ואינטליגנטי מאוד, לפחות בעיניו של ידין. מופיע בפרק אחד שלם של העונה הראשונה ובסצנת הפתיחה של העונה השנייה שהיא הסצנה האחרונה שפוליאקוב הצטלם אליה לפני פטירתו בסוף 2007, ותוארה על ידי יוצרי "בטיפול" כסצנה החשובה ביותר של העונה.
זוהר (דרור קרן): אביה של איילה וגרושהּ של אורלי. צלם (אך הוא מעדיף להיקרא אמן) תמונות עירום. בגד באשתו עם אחת הדוגמניות ולאחר מכן עבר לאמריקה עם חברתו ורצה לשכן את איילה יחד עמו, אך הדבר לא צלח. לאחר שנתיים וחצי חזר לישראל.
אורלי (ליליאן ברטו): אמהּ של איילה וגרושתו של זוהר. על-אף העלבונות המוטחים בה מצד בתה, היא ממשיכה להפגין את אהבתה כלפיה.
דמויות > העונה השנייה

ראובן, רונה, מנחם וגילה: ראובן נפרד מיעל ומטפל בסלון דירתו החדשה, שם מבקרת אותו בתו רונה. מנחם מערער את חייו של ראובן בהודעה דרמטית. גילה חזרה לטפל בעקבות הצלחת ספרה.
טליה (אסי לוי): מטופלת ביום ראשון. עורכת דין ומטופלת לשעבר של ראובן, שחוזרת לטיפול בעקבות פנייה של ראובן אליה על רקע משפטי.
מיכאל, אורנה ואיתי נוימן (רמי הויברגר, עלמה זק, ניב זילברברג): מטופלים ביום שני. איתי בן ה-10 הוא הבן היחיד של הזוג.
אפי ברעם (מוני מושונוב): מטופל ביום שלישי. מנכ"ל הסובל מהפרעות חרדה.
איריס בן-אריה (טלי שרון): מטופלת ביום רביעי. צעירה שראובן הוא הראשון שמגלה על סוד שהיא מסתירה מכל קרוביה.
תמי סביון (מיכל בת-אדם): אהבת נעוריו של ראובן, שמתייחס אליה בשם נעוריה תמי מסר. מטופלת אצל גילה ביום חמישי, טיפול אחד לפני ראובן.
אלה (שירה גפן): פסיכולוגית שראובן משכיר לה את הקליניקה שלו בעקבות נסיעתו לארצות הברית.
הפקה > רקע

ב-2005 החליפה "בטיפול" בלוח השידורים של HOT3 את "יצפאן", תוכנית האירוח היומית הפופולרית של אלי יצפאן. ב-6 במרץ 2008 הסתיימו שידורי עונתה השנייה. עונתה הראשונה זכתה ב-2006 בכל פרסי האקדמיה לטלוויזיה המוענקים לסדרת דרמה: סדרת הדרמה הטובה ביותר, השחקן והשחקנית, הבימוי והתסריט, וגם עונתה השנייה הועמדה לזכייה בכל חמשת הפרסים. הסדרה זכתה לביקורות מהללות שהובילו לרכישתה על ידי רשת HBO האמריקאית, וליצירתה של הגרסה האמריקאית לסדרה, הקרויה אף היא "בטיפול" ("In Treatment") ומבוססת על הפורמט והתסריט של הסדרה הישראלית. "בטיפול", ביחד עם "מרחק נגיעה" של רשת, הייתה בעיני רבים הגורם המרכזי לפריחה בשוק הסדרות הדרמטיות המקוריות בישראל באמצע שנות האלפיים. אף על פי שהמדרוג של הסדרה נחשב לבינוני, ההשקעה הכספית הנמוכה יחסית להכנסה גרמה לניסיונות לפתח פורמטים חדשים, ודרמות נוספות אכן נרכשו כבר במהלך השנתיים הבאות על ידי רשתות אמריקאיות ("מסודרים" ו"האקס המיתולוגי" הקומיות-דרמטיות על ידי פוקס, "מרחק נגיעה" על ידי HBO).‏
הסדרה מעסיקה צוות כותבים ובמאים גדול מהמקובל בטלוויזיה הישראלית. את העונה הראשונה ביימו ניר ברגמן, חגי לוי, אורי סיון ועוזי וייל, וכתבו ניר ברגמן, ארי פולמן, יעל הדיה, דפנה לוין, אורי סיון ואסף ציפור, בעוד שעומר תדמור, מיכל בנגד, מאיה הפנר ועוזי וייל כתבו מספר פרקים משמעותי. בעונה השנייה ממלא סיון את תפקיד התסריטאי הראשי וצוות התסריטאים לפי ימי השבוע הוא: הדיה ביום ראשון, לוין בשני, שירי ארצי וּוייל בשלישי, קרן מרגלית ברביעי וציפור בחמישי. המפיקים הראשיים הם חגי לוי ומוש דנון ומפיקה נוספת היא עופרי בר-אילן. לוי גם מפיק את הסדרה של HBO.
הפקה > מבנה

"בטיפול" מתאפיינת במבנה חדשני וקבוע, כאשר בימי ראשון עד רביעי נפגש המטפל ראובן דגן עם מטופל קבוע לאותו יום (או קבוצת מטופלים במקרה של טיפול זוגי או משפחתי), ובימי חמישי עם המדריכה המקצועית שלו, גילה. ההדרכה אצל גילה מהווה מעין סיכום שבועי למצב המטופלים של ראובן ולמצב האישי שלו עצמו. בנוסף לטיפולים היומיים, ישנם קטעים ייחודיים שבהם הצופה מתוודע לחייו האישיים של ראובן, דרך שיחותיו עם גילה, עם מטופליו, עם אשתו יעל ועם בתם רונה.
מרבית עלילת הסדרה מתנהלת בתוך אותו חדר קבוע, החדר שבו מטפל ראובן, במשך עונה שלמה (בעונה השנייה מוקם הסט של "סלון ביתו של ראובן" בבניין ברחוב נחמני בתל אביב). עלות הפקתם של חמישה פרקים של הסדרה אינה רחוקה מעלות הפקתו של פרק אחד של דרמה "רגילה".
הפורמט היומיומי של הסדרה תואר על ידי הצוות ככזה שדורש מאמץ בלתי רגיל. הבמאי איתן צור כינה את הפקת הסדרה "פרויקט סיזיפי ברמות שקשה לתאר", וניר ברגמן סיפר על כך שתהליך הכתיבה כלל פרקים שלמים שנכתבו מחדש, קביעות מחדש של תאריכי יעד ומחלוקות רבות בין היוצרים.
אסי דיין אמר: "זה קשה נורא... זה יכול לשגע אותך". דיין התבטא גם כי האינטנסיביות של העבודה היא הסיבה בגללה הוא נקשר לסדרה.
העונה הראשונה, הכוללת 45 פרקים, נפתחת בפרק שמהווה מפנה באחד מטיפוליו של ראובן, ובו מטופלת שלו מזה שנה, נעמה, פונה אליו בווידוי דרמטי. ניתן לראות בנקודה זו תפנית בחייו של ראובן, שכן מכאן ואילך מצבו המשפחתי והאישי של ראובן מחמיר, מצב שייתכן ומשפיע על טיפוליו האחרים שגם הם מקבלים תפניות לא צפויות. בשבוע הראשון של הסדרה מצטרפים לסדרת מטופליו של ראובן שני מטופלים חדשים: נערה בשם איילה וגבר בשם ידין. ביום רביעי נפגש ראובן עם זוג נשוי, מיכאל ואורנה, אשר מצויים בטיפול זוגי. בטיפול זה ניתנת לצופה אפשרות ללמוד על כל בן זוג בפרט וכן על הקשר שלהם כזוג; העונה השנייה כוללת 35 פרקים ונפתחת בסצנה קצרה שתשפיע על עלילת העונה כולה, כאשר מבנה הסדרה זהה לזה של העונה הראשונה.